Source: http://ec.europa.eu/archives/lisbon_treaty/news/index_mt.htm
Timestamp: 2016-02-06 08:18:26+00:00
Document Index: 677678

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ']

04/01/2010 - Il-Presidenza Spanjola se tiffoka fuq it-Trattat ta' Liżbona Fl-aġenda Spanjola, insibu wkoll l-irkupru ekonomiku, l-importanza tal-UE fid-dinja u d-drittijiet taċ-ċittadini.
01/12/2009 - It-Trattat ta' Liżbona - bidu ġdid għall-UE It-Trattat il-ġdid tal-UE beda b'wirja ta' logħob tan-nar fil-belt fejn tnissel.
20/11/2009 - L-UE timla l-ogħla karigi Il-mexxejja Ewropej jagħżlu lill-Prim Ministru Belġjan biex ikun l-ewwel president permanenti tal-UE. Il-Kummissarju għall-kummerċ Catherine Ashton mir-Renju Unit ħadet f'idha l-politika barranija.
13/11/2009 - It-Trattat ta' Liżbona lest biex jidħol fis-seħħ L-aħħar pass formali għat-Trattat ta' Liżbona issa sar, hekk kif ir-Repubblika Ċeka ddepożitat l-istrumenti ta' ratifika tagħha f'Ruma. U b'hekk, it-triq infetħet biex it-Trattat jidħol fis-seħħ fl-1 ta' Diċembru 2009. Se jsir samit straordinarju informali fid-19 ta' Novembru sabiex jinħatru l-karigi għolja maħluqa bit-Trattat, jiġifieri l-President tal-Kunsill Ewropew u r-Rappreżentant Għoli tal-Unjoni għall-Affarijiet Barranin u l-Politika ta' Sigurtà.
11/11/2009 - Il-pubbliku mitlub jgħin jiddisinnja l-inizjattiva l-ġdida għaċ-ċittadini L-Ewropej dalwaqt se jkollhom mod ġdid biex jitolbu lill-Kummissjoni taġixxi fuq kwistjonijiet li jikkonċernawhom. Iżda kif se taħdem fil-prattika din l-inizjattiva l-ġdida għaċ-ċittadini?
04/11/2009 - L-aħħar biċċa tal-puzzle Bil-firma tal-President Ċek Vaclav Klaus, it-Trattat ta' Liżbona issa ġie approvat mill-pajjiżi kollha tal-UE. L-istrumenti Ċeki tar-ratifika se jiġu trasferiti l-Italja, il-pajjiż li qed jamministrahom. Jekk dan isir f'Novembru, it-Trattat jidħol fis-seħħ fl-1 ta' Diċembru. Il-presidenza Żvediża jaf issejjaħ samit tal-UE biex titħejja l-implimentazzjoni tat-Trattat.
03/11/2009 - The road to Lisbon Waqt il-Kunsill Ewropew fi Brussell, il-mexxejja tal-UE qablu li joffru lir-Repubblika Ċeka l-opportunità ta’ non-parteċipazzjoni mill-Karta dwar id-Drittijiet Fundamentali tal-UE, l-istess eżenzjoni li ħadu l-Polonja u r-Renju Unit. Il-Qorti Kostituzzjonali Ċeka ddikjarat it-Trattat konsistenti mal-kostituzzjoni u l-President Vaclav Klaus iffirmah. B’hekk l-aktar kmieni li jista’ jidħol fis-seħħ it-Trattat huwa f’Diċembru.
23/10/2009 - L-Irlanda tirratifika t-Trattat Mary McAleese, il-Presidenta Irlandiża, iffirmat it-Trattat ta' Liżbona fis-16 ta' Ottubru, ġimagħtejn wara li ċ-ċittadini Irlandiżi approvawh fir-referendum. Wara li d-dokument tar-ratifika kien depożitat f'Ruma, il-proċedura tar-ratifika Irlandiża issa spiċċat. It-Trattat irid jiġi ratifikat mill-Istati Membri kollha biex jidħol fis-seħħ. Bħalissa, 26 Stat Membru diġà rratifikawh. Ir-Repubblika Ċeka biss għadha ma rratifikatx it-Trattat.
10/10/2009 - Pass eqreb lejn it-Trattat Waqt ċerimonja f’Varsavja, Lech Kaczynski, il-President Pollakk, irratifika t-Trattat fil-preżenza tal-President tal-Kunsill Fredrik Reinfeldt, tal-President tal-Kummissjoni José Manuel Barroso u ta’ Jerzy Buzek, il-President tal-Parlament Ewropew. Issa biex it-Trattat jidħol fis-seħħ jonqos biss il-firma tal-President tar-Repubblika Ċeka.
03/10/2009 - L-Irlanda tgħid “iva” Iċ-ċittadini Irlandiżi vvutaw ‘iva għat-Trattat ta' Liżbona. It-tieni referendum wassal għal riżultat pożittiv bil-maġġoranza tal-voti favur tat-test. Il-proċess tar-ratifika se jintemm permezz tal-firma tat-Trattat mill-President McAleese. S'issa, l-Istati Membri kollha approvaw it-Trattat u 24 temmew il-proċess sħiħ tar-ratifika tiegħu.
29/09/2009 - Referendum fl-Irlanda Fit-2 ta’ Ottubru fl-Irlanda se jkun hemm it-tieni referendum dwar it-Trattat ta’ Liżbona. Tista’ ssegwi r-riżultati tar-referendum hekk kif jiġu ppublikati fuq is-Sit tar-Referendum Returning Officer .
25/09/2009 - Il-pass aħħari fil-proċess ta’ ratifika tal-Ġermanja Il-President Köhler iffirma l-liġijiet meħtieġa biex jiġi finalizzat il-proċess ta’ ratifika, kif ukoll l-Att ta’ ratifika nnifsu. B'hekk tintemm il-proċedura ta' ratifika għat-Trattat fil-Ġermanja. Attwalment, 26 Stat Membru diġà approvaw it-Trattat u 24 iddepożitaw l-istrumenti ta’ ratifikazzjoni tagħhom f’Ruma. 18/09/2009 - Il-Bundesrat jiftaħ it-triq għar-ratifikazzjoni Il-Bundesrat Ġermaniż adotta anonimament il-leġiżlazzjoni ġdida li tippermetti lil Ġermanja tirratifika bi sħiħ it-Trattat ta’ Liżbona. Issa jmiss l-aħħar pass: l-iffirmar tal-Att ta' Ratifikazzjoni mill-President Köhler. 08/09/2009 - Il-Ġermanja fi triqitha lejn ir-ratifika sħiħa tat-Trattat Il-Bundestag Ġermaniż għadda 4 liġijiet interni dwar is-sorveljanza parlamentari fl-affarijiet tal-UE. Il-leġiżlazzjoni ġiet adottata b’446 vot favur, 46 kontra u tnejn li ma vvutawx. Il-pass li jmiss huwa l-vot tal-Bundesrat, fit-18 ta’ Settembru. Ir-ratifika titlesta meta jiffirma l-President Köhler.
03/09/2009 - Il-gwida tiegħek għat-Trattat ta' Liżbona
Għadu kif ġie ppubblikat fuljett faċli dwar it-Trattat ta' Liżbona. L-għan prinċipali tiegħu hu li jispjega kif it-Trattat se jaffettwa lil kull ċittadin. B'mod partikolari, il-fuljett jispjega d-dispożizzjonijiet ewlenin tat-Trattat, bħal per eżempju l-proċess il-ġdid għat-teħid ta' deċiżjonijiet, il-bidliet fl-istituzzjonijiet tal-UE jew ir-rwol tal-UE fid-dinja.
08/07/2009 - L-Irlanda terġa' tivvota Il-Prim Ministru Irlandiż Brian Cowen ħabbar li t-tieni referendum Irlandiż għat-Trattat ta' Liżbona se jseħħ fit-2 ta' Ottubru. Barra minn hekk, il-gvern Irlandiż nieda white paper li tispjega bl-aktar mod faċli t-tibdil li t-Trattat se jagħmel fil-ħidma tal-UE kif ukoll il-garanziji li jorbtu b’mod legali u l-assigurazzjoniet li rebħet l-Irlanda. Dan għandu jagħmel it-Trattat aktar ċar u faċli biex jifmuh l-Irlandiżi.
01/07/2009 - Il-Presidenza tal-Kunsill issa f'idejn l-Iżvezja L-Iżvezja tieħu f'idha l-Presidenza tal-Kunsill tal-UE li tinbidel kull sitt xhur. Fuq l-aġenda hemm it-Trattat ta' Liżbona, l-irkupru ekonomiku u t-tibdil fil-klima.
30/06/2009 - Il-Qorti Ġermaniża tiddeċiedi dwar it-Trattat Il-Qorti Kostituzzjonali tal-Ġermanja kkonfermat il-kompatibilità tat-Trattat ta’ Liżbona mal-Kostituzzjoni Ġermaniża. Madankollu, il-Qorti ddikjarat ukoll li l-aħħar pass tal-proċedura ta’ ratifikazzjoni mhux se jittieħed qabel ma tiġi adottata l-liġi rekwiżita mill-kostituzzjoni Ġermaniża dwar id-drittijiet ta’ parteċipazzjoni. Din il-leġiżlazzjoni għandha tkun diskussa u vvutata mill-Bundestag u l-Bundesrat fil-Ħarifa.
19/06/2009 - Jintlaħaq kompromess dwar it-Trattat ta' Liżbona Fis-samit ta' Ġunju fi Brussell, il-mexxejja tal-UE taw lill-Irlanda garanziji legali fl-oqsma tat-tassazzjoni, in-newtralità militari u l-abort. Dawn il-garanziji huma previsti biex jiżguraw is-sovranità nazzjonali tal-Irlanda f'dawn l-oqsma. Dan se jwitti t-triq għat-tieni referendum dwar it-Trattat fil-Ħarifa.
08/06/2009 - Jiġi elett il-Parlament Ewropew ġdid. Sfidi fil-ġejjieni: il-kriżi finanzjarja u ekonomika, it-Trattat ta' Liżbona u t-tibdil fil-klima.
06/05/2009 - Is-Senat Ċek jagħti l-approvazzjoni tiegħu għat-Trattat B'54 Senatur favur minn total ta' 79 preżenti, il-Kamra Superjuri tal-Parlament Ċek approvat it-Trattat ta' Liżbona. Biex jitlesta l-proċess ta' ratifikazzjoni, il-Presidenti Klaus għad irid jiffirma t-Trattat. S'issa, sitta u għoxrin pajjiż membru approvaw it-Trattat.
18/02/2009 - Il-Kamra Minuri tal-Parlament Ċek tapprova t-Trattat Il-Kamra Minuri tal-Parlament Ċek approvat it-Trattat, b'125 vot favur u 61 vot kontra. Il-proċess ta' ratifika jitlesta biss ladarba s-Senat jagħti l-approvazzjoni tiegħu u jiġi ffirmat mill-President Klaus. Id-diskussjonijiet fis-Senat mistennija jsiru f'April.
01/01/2009 - Ir-Repubblika Ċeka tieħu f'idejha l-Presidenza tal-Kunsill Ir-Repubblika Ċeka ħadet f'idejha l-presidenza tal-Unjoni Ewropea, li tinbidel kull sitt xhur, mill-ewwel ta' Jannar sal-aħħar ta' Ġunju 2009. Ir-Repubblika Ċeka, li hija l-uniku pajjiż li għad irid jivvota dwar it-Trattat, mistennija twettaq dan fix-xhur li ġejjin. S’issa, 23 Stat Membru temmew il-proċess kollu tar-ratifika tat-Trattat.
12/12/2008 - It-Trattat ta' Liżbona – il-perspettivi għall-ġejjieni Fis-samit ta' Brussell, il-ministri tal-UE ddiskutew ir-roadmap il-ġdida għat-Trattat ta' Liżbona. Ftiehmu li ladarba t-Trattat jidħol fis-seħħ, se tittieħed deċiżjoni li tippermetti lill-pajjiżi kollha tal-UE jinnominaw membru fi ħdan il-Kummissjoni Ewropea. Barra dan, il-gvern Irlandiż intrabat li jorganizza referendum ġdid qabel Novembru 2009 grazzi għal garanziji li tawh l-imsieħba Ewropej tiegħu.
26/11/2008 - Il-Qorti Ċeka tiddeċiedi favur it-Trattat Il-Qorti Kostituzzjonali Ċeka tat verdett pożittiv dwar il-kompatibilità tat-Trattat ta’ Liżbona mal-ordni kostituzzjonali Ċeka. Dan iwitti t-triq sabiex jitkompla l-proċess tar-ratifika. Ir-Repubblika Ċeka se tieħu f’idejha l-Presidenza temporanja tal-Kunsill tal-UE nhar l-1 ta' Jannar 2009.
20/11/2008 - L-Iżvezja tgħid iva għat-Trattat L-Iżvezja approvat it-Trattat ta' Liżbona wara perjodu ta' konsultazzjoni mal-awtoritajiet nazzjonali u l-organizzazzjonijiet tas-soċjetà ċivili. L-aħħar awtorizzazzjoni ngħatat mir-Riksdag, l-entità responsabbli biex tgħaddi l-liġijiet fl-Iżvezja. L-Iżvezja se jmissha l-Presidenza b'rotazzjoni tal-Kunsill tal-UE fit-tieni semestru tal-2009. Ħamsa u għoxrin Stat Membru issa approvaw it-Trattat.
16/10/2008 - F'Diċembru, il-Kunsill Ewropew għandu jerġa’ jiddiskuti t-Trattat ta' Liżbona Il-Prim Ministru Irlandiż ippreżenta l-analiżi tiegħu fuq ir-referendum Irlandiż għat-Trattat. Il-Kunsill ftiehem li jerġa' janalizza l-kwistjoni f'Diċembru sabiex jiddefinixxi l-elementi għal soluzzjoni u tinstab strateġija għall-2009.
01/10/2008 - Laqgħa bejn Nicolas Sarkozy u Brian Cowen Il-Prim Ministru Irlandiż, Brian Cowen u l-President tal-Kunsill Ewropew, Nicolas Sarkozy, iddiskutew is-sitwazzjoni tat-Trattat ta' Liżbona bi tħejjija għall-Kunsill Ewropew li jmiss. Is-Sur Cowen qal li se juża din l-okkażjoni biex jippreżenta stħarriġ iffinanzjat mill-gvern Irlandiż li janalizza r-riżultati tar-referendum u l-konklużjonijiet li nġabru minnu.
31/07/2008 - L-Italja għandha tgħid ‘iva’ għat-Trattat il-ġdid Bil-vot 'iva' tal-Parlament Taljan, pajjiż ieħor jagħti l-approvazzjoni tiegħu għat-Trattat ta' Liżbona. Aktar minn 50 sena ilu (fl-1957), f'Ruma saret iċ-ċerimonja ta' l-iffirmar għal dokument famuż ieħor, it-Trattat ta' Ruma, punt kruċjali fil-ftehim u t-twaqqif ta' l-UE. 21/07/2008 - Iż-Żjara ta' Sarkozy fl-Irlanda Il-President Franċiż Nicolas Sarkozy u l-Prim Ministru Irlandiż Brian Cowen tkellmu dwar it-Trattat ta' Liżbona u r-referendum li sar dan l-aħħar fl-Irlanda.
15/07/2008 - Spanja tgħid ‘Sí’ lit-Trattrat ta’ Liżbona Spanja saret l-aktar pajjiż riċenti li tagħti l-approvazzjoni tagħha għat-Trattat ta’ Liżbona. L-MPs Spanjoli ivvotaw bil-kbir favur it-Trattat f’Ġunju, bi 322 vot favur it-Trattat u 6 biss kontra. U issa anki s-sindki tal-pajjiż qalu iva. 10/07/2008 - Sarkozy: L-Ewropa mhix ikkundannata li ssir inattiva
Il-President Franċiż Nicolas Sarkozy jindirizza l-Parlament Ewropew fi Strasbourg 10/07/2008 - Stħarriġ jeżamina r-referendum Irlandiż dwar it-Trattat ta’ Liżbona Wara r-referendum Irlandiż fit-12 ta’ Ġunju 2008 dwar it-Trattat, sar stħarriġ biex tinstab ir-raġuni għall-voti “iva” jew “le” kif ukoll għal dawk li ma pparteċipawx fir-referendum. Fil-passat saru Stħarriġ simili f’pajjiżi oħra.
10/07/2008 - Il-Belġju jikkonferma l-appoġġ tiegħu għat-Trattat ta' Liżbona Il-Belġju, li huwa wieħed mis-sitt pajjiżi fundaturi ta' l-UE, temm il-proċess tar-ratifikazzjoni parlamentari tat-Trattat ta' Liżbona. Permezz ta' dan, issa huma 22 l-Istati Membri li approvaw it-Trattat.
08/07/2008 - Il-Parlament Olandiż japprova t-Trattat Bil-vot 'iva' fiż-żewġ kmamar tiegħu, il-Parlament Olandiż approva t-Trattat ta' Liżbona. L-Olanda, li ospitat iċ-ċerimonja li tfakkar l-iffirmar tat-Trattat ta' l-Unjoni Ewropea f'Maastricht fl-1992, reġgħet assigurat l-impenn lejn l-Ewropa.
03/07/2008 - Ċipru approva t-Trattat Ċipru – wieħed mill-għaxar pajjiżi li ngħaqdu ma' l-UE fl-2004 – approva t-Trattat ta' Liżbona. "It-tkabbir u r-riforma fl-Unjoni Ewropea li rriżultaw minn dan it-Trattat se jipprovdulna dimensjoni ekonomika, politika u strateġika ġdida. Din id-dimensjoni se ssaħħaħ kull Stat Membru" qal riċentament il-President tal-Kummissjoni Barroso. 03/07/2008 - Franza tieħu l-Presidenza ta' l-UE mingħand is-Slovenja
Ir-rifjut ta' l-Iralnda għat-Trattat ta' Liżbona hija sfida ġdida għal Franza hekk kif tieħu t-tmexxija ta' l-affarijiet ta' l-UE.
20/06/2008 - Il-Kunsill Ewropew għandu jerġa’ jiddiskuti t-Trattat ta' Liżbona f'Ottubru; Sadattant tkompli r-ratifika Il-Kunsill Ewropew għamel diskussjonijiet estensivi dwar ir-riżultat tar-referendum Irlandiż kontra t-Trattat ta' Liżbona. Il-mexxejja ta' l-UE ddeċidew li ikomplu r-ratifika f'pajjiżi oħra fejn it-Trattat għadu ma ġiex approvat u li jerġgħu jiddiskutu s-suġġett matul is-samit f'Ottubru. S'issa 19-il pajjiż approva t-Trattat.
18/06/2008 - Ir-Renju Unit jgħid iva għat-Trattat Wara l-votazzjoni fil-House of Lords, il-parlament tar-Renju Unit issa ta l-approvazzjoni formali għat-Trattat ta’ Lisbona. Din id-deċiżjoni tiġi wara l-adozzjoni tad-dokument mill-awla l-oħra tal-parlament tar-Renju Unit, il-House of Commons, li vvotat dwar it-test f'Marzu.
13/06/2008 - Ir-Referendum Irlandiż Stqarrija tas-sur -Pöttering, President tal-Parlament Ewropew
Stqarrija mill-President tal-Kunsill Ewropew Janša [EN]
Stqarrija tas-sur Barroso, President tal-Kummissjoni [EN]
Siltiet mill-istqarrija għall-istampa 11/06/2008 - L-Estonja qalet iva għat-Trattat Pajjiż ieħor - l-Estonja – ta l-approvazzjoni tiegħu lit-Trattat il-ġdid permezz ta' vot parlamentari. Dan l-aħħar, il-Ministru Estonjan għall-Affarijiet Barranin Urmas Paet spjega kif l-għan tat-Trattat ta' Liżbona huwa li tiżdied l-effettività tal-proċess tat-tehid ta' deċiżjonijiet fl-Unjoni Ewropea. Dan żied jgħid li "l-Unjoni se ssir aktar konsistenti u ċertament se tkun eqreb taċ-ċittadini tagħha". 11/06/2008 - Il-Finlandja tilqa’ l-approvazzjoni tat-Trattat Il-Parlament Finlandiż approva t-Trattat ta' Liżbona. Skond il-Prim Ministru Finlandiż Matti Vanhanen, id-dokument, “għandu jimplimenta kważi kompletament ir-riformi li l-Finlandja tikkonsidra importanti”, dan jippermetti lill-UE "tevolvi lejn Unjoni b'kapaċitajiet aħjar biex taġixxi internazzjonalment u bi proċeduri tat-teħid tad-deċiżjoni aktar effettivi". 11/06/2008 - Il-Greċja tapprova t-Trattat ta' Liżbona Il-Greċja kkonfermat l-appoġġ tagħha għat-Trattat, hekk kif il-membri tal-Parlament uni-kamerali tagħha approva dan id-dokument. Dan il-vot pożittiv ifisser pass importanti ieħor lejn it-tir li jkollna fis-seħħ Trattat ġdid sa l-1 ta' Jannar 2009. 29/05/2008 - Il-Lussemburgu se jirratifika t-Trattat Il-Kamra tad-Deputati tal-Gran Dukat tal-Lussemburgu, illum approvat it-Trattat. Dan il-pajjiż huwa wieħed minn tal-bidu nett li bdew iħaddnu l-vokazzjoni Ewropea peress li kien fost is-sitt pajjiżi fundaturi ta' l-UE (flimkien mal-Ġermanja, Franza, l-Italja, l-Olanda u l-Belġju). 23/05/2008 - Il-Ġermanja tgħid 'iva’ għat-Trattat ta’ Liżbona Bil-vot pożittiv tal-Parlament Ġermaniż, pajjiż ieħor ta’ l-UE ikkonferma l-appoġġ tiegħu għat-Trattat il-ġdid. Il-Kanċellier Ġermaniż Angela Merkel qalet li “it-Trattat għandu jkun tajjeb kemm għall-Ewropa kif ukoll għall-Ġermanja”. Is-Sinjura Merkel dan l-aħħar ingħatat il-premju Charlemagnae bħala tribut għall-kontribuzzjoni kbira tagħha biex tingħeleb il-kriżi ta’ l-UE. Hija kellha sehem ewlieni biex tgħaqqad il-mexxejja ta' l-UE biex jaqblu dwar l-abbozz tat-Trattat waqt il-presidenza Ġermaniża ta' sitt xhur ta l-UE s-sena l-oħra. 09/05/2008 - Il-verżjoni stampata tat-test konsolidat tat-Trattati issa hija disponibbli
Test konsolidat taż-żewġ Trattati prinċipali ta' l-UE – it-Trattat dwar l-Unjoni Ewropea u t-Trattat li jistabbilixxi l-Komunità Ewropea (imsemmi mill-ġdid it-Trattat dwar il-funzjonament ta' l-Unjoni Ewropea) – hekk kif immodifikat mit-Trattat ta' Liżbona huwa issa disponibbli f'verżjoni stampata tal-Ġurnal Uffiċjali ta' l-UE. 08/05/2008 - Il-Parlament Litwan jivvota iva għat-Trattat L-approvazzjoni tal-Litwanja għat-Trattat ta' Liżbona hija pass ieħor 'il quddiem fir-ratifikazzjoni tat-test. Flimkien mar-Repubblika Ċeka, l-Estonja, l-Ungerija, il-Latvja, Malta, il-Polonja, is-Slovakkja u s-Slovenja, dan l-aħħar il-Litwanja sar membru sħiħ taż-żona Schengen li jwassal il-libertà ta' moviment u t-tneħħija tal-kontrolli fil-fruntiera interna għaċ-ċittadini tal-pajjiżi kollha li ffirmaw il-ftehim ta' Schengen. 08/05/2008 - Il-Latvja tilqa’ t-Trattat ta’ Liżbona Meta l-Parlament tal-Latvja vvota ‘iva’, pajjiż ieħor adotta t-Trattat ta’ l-UE l-ġdid. Fil-laqgħa li kellu mal-parlamentari Latvjani, il-Ministru għall-Affarijiet Barranin Maris Riekstins innota li l-adozzjoni tat-Trattat għandu jżid l-effiċjenza tax-xogħol ta’ l-istituzzjonijiet ta’ l-UE u, għall-ewwel darba fl-istorja ta’ l-UE, iċ-ċittadini jistgħu jitolbu lill-Kummissjoni tressaq proposti ġodda ta’ politika. 08/05/2008 - Il-Parlament Irlandiż jadotta t-Trattat L-Irlanda bdiet il-proċess ta’ ratifikazzjoni tat-Trattat ta’ Liżbona b’vot ‘iva’ fil-Parlament. Il-miżura issa tiġi sottomessa lin-nies Irlandiżi, li se jiġu mitluba jivvutaw favur jew kontra t-Trattat il-ġdid f'referendum fit-12 ta' Ġunju. 24/04/2008 - Pajjiż ieħor japprova t-Trattat – din id-darba jmiss lid-Danimarka. Id-Danimarka approvat it-Trattat, biex b'hekk issa huma 10 l-pajjiżi li diġà approvaw dan id-dokument. Id-Danimarka ssieħbet fl-UE fil-mument storiku ta' l-ewwel tkabbir ta' l-Unjoni, lura fl-1973, flimkien ma' l-Irlanda u r-Renju Unit.
24/04/2008 - L-Awstrija għandha tagħti l-approvazzjoni tagħha għat-Trattat Wara l-vot pożittiv kemm tal-Kmara Komuni u dik Għolja tal-Parlament, l-Awstrija kkonfermat l-appoġġ tagħha għat-Trattat il-ġdid. Il-biċċa l-kbira tal-membri Parlamentari laqgħu tajjeb il-progress li ġab miegħu t-Trattat, li se jtejjeb il-funzjonament ta' l-Unjoni Ewropea u jagħmilha aktar demokratika.
23/04/2008 - Il-Portugall jikkonferma l-appoġġ tiegħu għat-Trattat il-ġdid Fit-13 ta' Diċembru, il-pajjiż li ospita l-iffirmar tat-Trattat ta' Liżbona mis-27 pajjiż ta' l-UE, uffiċjalment fetaħ il-bibien tiegħu għad-dokument. Meta l-Portugall beda l-Presidenza ta' l-UE fl-2007, l-ogħla prijorità tiegħu kienet li jwassal għal ftehim dwar it-Trattat ta' Riforma għall-Ewropa. 17/04/2008 - Tliet raġunjiet għala neħtieġu t-Trattat Waqt diskors indirizzat lill-forum nazzjonali Irlandiż dwar l-Ewropa f'Dublin, il-President tal-Kummissjoni Barroso enfasizza tliet raġunijiet prinċipali għala l-Ewropa teħtieġ it-Trattat ta' Liżbona: biex l-Ewropa ssir aktar effiċjenti u ssir aktar demokratika u trasparenti, filwaqt lijagħtiha vuċi aktar soda fid-dinja.
Extracts from the address to the national forum on Europe [4'38"] 16/04/2008 - It-test konsolidat tat-Trattati issa huwa disponibbli
Test konsolidat taż-żewġ Trattati ewlenin ta' l-UE – it-Trattat ta' l-Unjoni Ewropea u t-Trattat li jistabilixxi l-Komunità Ewropea (imsemmi mill-ġdid it-Trattat dwar il-Ħidma ta' l-Unjoni Ewropea) – hekk kif ġie mmodifikat mit-Trattat ta' Liżbona huwa issa disponibbli onlajn. Sad-9 ta' Mejju se jkun ippubblikat ukoll fuq verżjoni pprintjajta fuq il-Ġurnal Uffiċjali ta' l-UE.
10/04/2008 - Suċċess ieħor għat-Trattat bl-approvazzjoni tas-Slovakkja Illum il-Parlament Slovakk approva t-test, b'hekk pajjiż ieħor ta' l-UE ta merħba lit-Trattat Is-Slovakkja, wieħed mill-għaxar pajjiżi li ngħaqdu ma' l-UE fl-2004, għandu parlament unikamerali magħmul minn 150 membru eletti għal mandati ta' erba' snin. 08/04/2008 - Pöttering ifaħħar "ir-rwol-mudell" ta' l-Irlanda
It-tfaħħir ta' l-Irlanda matul żjara uffiċjali ta' jumejn mill-President tal-Parlament Hans-Gert Pöttering f'Dublin kien bla dubju biex inkuraġġi lill-pajjiżjivvota "iva" fir-referendum li ġej rigward it-Trattat ta' Riforma. Madankollu, f'diskors lis-Senat Irlandiż -Seanad - hu saħaq li "hi deċiżjoni li l-Irlandiżi biss jistgħu jieħdu." Hu rringrazzja lill-Irlanda għall-kontribuzzjoni tagħha lill-unità Ewropea".
07/04/2008 - L-Unjoni Ewropea u l-postha fid-dinja Waqt li kienet qed tkellem grupp ta’ studenti mill-Kulleġġ ta’ l-Ewropa fi Bruges, il-Belġju, il-Kummissarju għar-Relazzjonijiet Esterni Benita Ferrero-Waldner semmiet x'inhuma l-prijoritajiet ewlenin tagħha għax-xhur li ġejjin. It-tħejjija għall-implimentazzjoni tat-Trattat ta’ Liżbona u l-bidliet li se tinvolvi fil-qasam tar-relazzjonijiet esterni se tkun waħda mill-isfidi prinċipali. 07/04/2008 - Għarbel il-fatti mill-fantażija: it-trattat ċar u tond Waqt li kienet qed tindirizza lill-Istitut Irlandiż għall-Affarijiet Ewropej , il-Viċi President tal-Kummissjoni Margot Wallström talbet lill-Irlandiżi biex jivvutaw fuq il-fatti u l-għarfien dwar it-Trattat meta jasal ir-referendum f’Ġunju.
02/04/2008 - Il-Parlament Pollakk japprova t-Trattat Il-Polonja, li hija l-akbar pajjiż fost l-10 li ssieħbu fl-UE fl-2004, approvat it-Trattat. "Dan huwa l-ewwel Trattat ta' l-Unjoni mkabbra. Għall-ewwel darba, pajjiżi li xi żmien ilu kienu jappartjenu għal żewġ 'Ewropi' differenti, issa jinsabu magħqudin fl-appoġġ tagħhom għal Trattat komuni li nnegozjaw bejniethom u ffirmaw flimkien", stqarr reċentement il-President tal-Kummissjoni Barroso.
25/03/2008 - L-ambjent: prijorità għall-Ewropej
Stħarriġ riċenti wera li l-Ewropej qed isiru aktar konxji ta' l-importanza tal-ħarsien ta' l-ambjent u jippreferu li d-deċiżjonijiet politiċi dwaru jsiru fuq il-livell ta' l-UE. It-Trattat ta' Liżbona se jilħaq l-aspettativi taċ-ċittadini u jassigura livelli ambjentali għoljin kemm fl-Unjoni kif ukoll barra, billi nimmiraw il-ħarsien ta' l-ambjent u l-iżvilupp sostenibbli bħala żewġ għanijiet ewlenin ta' l-UE.
21/03/2008 - Il-Bulgarija tapprova t-Trattat il-ġdid Il-Parlament Bulgaru jivvota favur it-Trattat. B'suċċess l-UE għamlet pass ieħor 'il quddiem lejn ratifikazzjoni tat-test mingħajr xkiel. Il-Bulgarija ngħaqdet ma' l-Unjoni f'Jannar 2007 flimkien mar-Rumanija, li diġà aċċettat id-dokument fl-4 ta' Frar 2008. 11/03/2008 - 50 sena tal-Parlament Ewropew
Il-Parlament jiċċelebra l-50 anniversarju mill-ewwel laqgħa ta’ l-Assemblea Parlamentari Ewropea li saret fi Strasburgu nhar id-19 ta’ Marzu 1958. Is-setgħat tal-Parlament żdiedu gradwalment ma’ kull trattat ġdid. It-Trattat ta’ Liżbona mhuwiex eċċezzjoni. Jagħti aktar setgħat lill-Parlament f'dak li għandu x'jaqsam tfassil ta' liġi, baġit u ftehim internazzjonali. 28/02/2008 - Tnax il-raġuni biex inħaddnu t-Trattat Waqt il-konferenza "It-Trattat ta' Liżbona: Nagħtu Aktar Poter lill-Poplu" f'Dublin, il-Viċi President tal-Kummissjoni Margot Wallström tat lill-udjenza Irlandiża tnax-il raġuni għaliex għandhom jappoġġjaw it-Trattat.
25/02/2008 - Promozzjoni ta' solidarjetà u koeżjoni fost il-pajjiżi ta' l-UE
Il-konferenza 'Reġjuni għat-Tibdil Ekonomiku – Naqsmu l-ogħla mertu', se tgħaqqad flimkien 'il fuq minn 600 parteċipant mir-reġjuni madwar l-UE kollha biex jaqsmu ideat u esperjenzi dwar l-iżvilupp sostenibbli u l-kompetittività. Bl-għan li nkomplu nsaħħu l-politika reġjonali ta' l-Ewropa, it-Trattat stipola "Koeżjoni ekonomika, soċjali u territorjali u solidarjetà fost l-Istati Membri" bħala għand ewlieni ta' l-UE.
20/02/2008 - Il-Parlament Ewropew favur it-Trattat ta' Liżbona
Il-Membri tal-Parlament Ewropew iddiskutew it-Trattat ta' Liżbona flimkien mal-Kunsill u l-Kummissjoni, qabel adottaw rapport dwar l-istess suġġett b'maġġoranza kbira. Il-gruppi politiċi l-kbar tkellmu favur it-Trattat u l-avvanz li sar fih meta mqabbel mat-trattati attwali. Iżda l-gruppi politiċi ż-żgħar talbu li jsiru iktar referenda waqt li oġġezzjonaw kontra s-setgħat il-ġodda li ser ikollha l-Unjoni u n-nuqqas ta' responsabbilta' demokratika. Rapport dwar it-Trattat ta' Liżbona 13/02/2008 - Il-prijoritajiet tal-Kummissjoni għall-2009 jiffokaw fuq riżultati konkreti għaċ-ċittadini ta' l-UE Ir-riforma ekonomika, it-tkattir ta' l-impjiegi, il-ġlieda kontra il-bidla fil-klima u n-nuqqas ta' sikurezza fil-qasam ta' l-enerġija, il-migrazzjoni, u ż-żieda fis-sigurtà għaċ-ċittadini ta' l-UE se jkunu l-qofol ta' l-istrateġija politika tal-Kummissjoni għas-sena d-dieħla. "L-2009 se tkun sena importanti għall-UE, li taf tibqa' mfakkra għall-possibilità tad-dħul fis-seħħ tat-Trattat ta' Liżbona, l-inawgurazzjoni ta' Parlament Ewropew ġdid u l-bidu ta' Kummissjoni Ewropea ġdida", qal il-President tal-Kummissjoni Barroso. 07/02/2008 - Franza se tapprova t-Trattat ta' Liżbona Wara l-vot pożittiv fl-Assemblea Nazzjonali, bil-qbil issa wkoll min-naħa tas-Senat, Franza temmet il-proċess tagħha biex tapprova t-Trattat. Minn Lulju 2008, dan il-pajjiż se jieħu post is-Slovenja fir-rwol ta' president tal-Kunsill ta' l-UE. Iż-żewġ pajjiżi qed jaħdmu id f'id sabiex jiżguraw id-dħul fis-seħħ tat-Trattat sa Jannar 2009. Stqarrija mill-President tal-Kummissjoni José Manuel Barroso Siltiet mill-istqarrijiet għall-istampa tal-President tal-Kummissjoni José Manuel Barroso (rm) 04/02/2008 - Ir-Rumanija tagħti l-approvazzjoni tagħha għat-Trattat. Ir-Rumanija, wieħed mill-aħħar żewġ pajjiżi li ngħaqad ma' l-UE, ikkonferma l-impenn Ewropew tiegħu billi jkun fost l-ewwel biex iħaddan it-Trattat il-ġdid. Riċentament il-Prim Ministru Rumen Călin Popescu-Tăriceanu qal li "t-Trattat ta' Liżbona, l-ewwel dokument fundamentali ta' l-UE li ffirmat ir-Rumanija bħala Stat Membru sħiħ ta' l-UE, jimmarka l-ewwel stadju fl-evoluzzjoni tal-kostruzzjoni Ewropea".
29/01/2008 - Għidilna kif taħsibha dwar l-UE!
29/01/2008 - Malta tgħid iva għat-Trattat Malta, wieħed mill-10 pajjiżi li ngħaqdu fl-UE fl-2004, tat l-approvazzjoni tagħha għat-Trattat il-ġdid. Dan l-aħħar, flimkien ma’ Ċipru, Malta ssieħbet fil-munita unika; u b’hekk in-numru ta’ pajjiżi li jużaw l-ewro tela’ minn 13 għal 15. 29/01/2008 - Il-Parlament Sloven japprova t-Trattat Illum, il-Parlament Sloven approva t-Trattat il-ġdid. Dan il-pajjiż bħalissa għandu f'idejh il-presidenza tal-Kunsill ta' l-UE li tinbidel kull sitt xhur, u huwa fil-fatt l-ewwel wieħed fost l-għaxar pajjiżi li ssieħbu fl-UE fl-2004 li qed jokkupa din il-pożizzjoni. 23/01/2008 - It-tkabbir ekonomiku u t-tisħiħ tal-qasam ta' l-impjiegi permezz ta' azzjoni dwar il-klima
It-Trattat iqawwi ħilet l-UE li taġixxi f'għadd ta' oqsma politiċi essenzjali għaċ-ċittadini tagħha, billi jistabbilixxi objettivi li jinkludu l-ġlieda kontra l-bidla fil-klima, il-konservazzjoni ta' l-enerġija u t-tħeġġiġ biex jintużaw forom rinnovabbli ta' l-enerġija. In line with this strategy, the European Commission has now presented a new package of measures intended to help the EU achieve its ambitious green targets. B'konformità ma' din l-istrateġija, il-Kummissjoni Ewropea issa ressqet pakkett ġdid ta' miżuri maħsub biex jgħin lill-UE tilħaq il-miri ambjentali ambizzjużi tagħha. 21/01/2008 - Il-kopja tiegħek tat-Trattat u l-Karta dwar id-drittijiet fundamentali Kopji stampati tat-Trattat ta' Liżbona u l-Karta dwar id-drittijiet fundamentali issa huma disponibbli mill-EU bookshop. Ordna l-kopja tiegħek jew niżżel il-verżjoni PDF b’xejn tat-testi. Verżjoni konsolidata tat-Trattat tkun ippubblikata meta dan jidħol fis-seħħ.
16/01/2008 - Il-Prim Ministru Sloven jindirizza l-Parlament Ewropew
Il-Prim Ministru Sloven u President tal-Kunsill ta’ l-UE Janez Janša, filwaqt li ppreżenta l-prijorijiet tal-Presidenza ta’ pajjiżu lill-membri tal-Parlament Ewropew, ikkonferma li wieħed mill-għanijiet ewlenin tal-Presidenza huwa d-dħul fis-seħħ tat-Trattat ta’ Liżbona fl-1 ta’ Jannar 2009. Filmat tal-Preżentazzjoni
Diskors mill-President tal-Kummissjoni José Manuel Barroso 11/01/2008 - Il-President tal-Kummissjoni José Manuel Barroso: Nikkonsolidaw l-integrazzjoni Ewropea fiż-żmien tal-globalizzazzjoni, Bruges Skond il-President tal-Kummissjoni José Manuel Barroso, it-Trattat ta’ Liżbona għandu jippermetti lill-UE tiffaċċa l-isfidi tal-globalizzazzjoni u tnaqqas l-iżbilanċi soċjali. Huwa qal dan waqt żjara fil-Kulleġġ Ewropew tal-Fondazzjoni ta' Parma. 07/01/2008 - Is-Slovenja u Franza jittamaw li t-Trattat jiġi rratifikat sa tmiem l-2008 Is-Slovenja, li bħalissa għandha f'idejha l-Presidenza li tinbidel kull sitt xhur tal-Kunsill ta' l-UE, u Franza li se terfa' din ir-responsabbiltà fit-tieni nofs tas-sena, jittamaw li jaraw it-Trattat ta' Liżbona jiġi rratifikat qabel tmiem l-2008. Iż-żewġ pajjiżi se jaħdmu id f'id biex jaċċelleraw il-proċedura, filwaqt li jippjanaw li huma nfushom probabilment japprovaw it-Trattat sa Frar ta' l-2008. 27/12/2007 - Is-Slovenja tieħu t-tmun mingħand il-Portugall fit-tmexxija ta' l-affarijiet ta' l-UE
Is-Slovenja huwa l-ewwel pajjiż mill-Istati Membri l-ġodda li se jieħdu l-presidenza tal-Kunsill ta' l-Unjoni Ewropea.
18/12/2007 - José Manuel Durão Barroso, President tal-Kummissjoni Ewropea: "Dibattitu dwar il-Kunsill Ewropew - 2007: l-approċċ doppju fl-azzjoni", Il-Parlament Ewropew, Brussell, it-18 ta' Diċembru 2007 18/12/2007 - L-Unegerija l-ewwel waħda li tirratifika t-Trattat ta’ Liżbona Ftit jiem biss wara li ġie ffirmat mis-27 mexxej ta’ l-UE, it-Trattat ta’ Liżbona ħa l-ewwel approvazzjoni, meta l-parlament Ungeriż kien l-ewwel wieħed li approvah nhar it-tnejn 17 ta’ Diċembru. 18/12/2007 - Seduta plenarja straordinarja: Riżultati tal-Kunsill Ewropew u tal-Presidenza Portugiża
Matul is-seduta staordinarja tat-18 ta' Diċembru ġew diskussi r-riżultati tal-laqgħa tal-Kunsill Ewropew ta' l-14 ta' Diċembru wara l-iffirmar tat-Trattat ta' Liżbona, kif ukoll il-konklużjonijiet tas-sitt xhur ta' attivita' tal-Presidenza Portugiża. Qabel id-dibattitu, ġie ffirmat il-Baġit 2008. Speech by Commission President José Manuel Barroso 17/12/2007 - Is-samit ta’ l-UE iħares lejn il-futur Eżatt wara l-wasla mill-belt kapitali tal-Portugall, bil-linka bilkemm għadha nixfet fuq it-Trattat ta’ Liżbona, il-mexxejja ta’ l-UE ltaqgħu nhar il-ġimgħa għal samit ta’ ġurnata fi Brussell, l-aħħar samit ta’ l-2007.
13/12/2007 - It-Trattat ta' Liżbona jwassal lill-Ewropa lejn is-seklu 21
Matul l-iffirmar tant mistenni tat-Trattat il-ġdid ta' l-UE, il-mexxejja mis-27 pajjiż membru wrew b'mod ċar ir-rieda tagħhom li jwasslu l-Ewropa fis-seklu 21. Kif xieraq, iċ-ċerimonja (13 ta' Diċembru) seħħet fil-monasteru maestuż ta' Jeronimo f'Liżbona. Iċ-Ċerimonja ta' l-iffirmar tat-Trattat ta' Liżbona (vidjo) Ritratti 13/12/2007 - It-Trattat il-ġdid u poteri ġodda għaċ-ċittadini
13/12/2007 - It-Trattat ta' Liżbona se jmexxi l-proġett Ewropew 'il quddiem, skond José Sócrates 13/12/2007 - Il-Kummissjoni tilqa' l-firma tat-Trattat ta' Liżbona u tappella għar-ratifika tagħha b'ħeffa
13/12/2007 - Diskors mill-Prim Ministru tal-Portugall u l-President tal-Kunsill Ewropew fiċ-ċerimonja ta' l-iffirmar tat-Trattat ta' Liżbona 13/12/2007 - Diskors tal-President tal-Parlament Ewropew, il-Prof. Hans-Gert Pöttering, fl-iffirmar tat-Trattat tar-Riforma 13/12/2007 - Il-President Barroso: "It-Trattat ta' Liżbona: trattat għall-Ewropa tas-Seklu 21", l-iffirmar tat-Trattat ta' Liżbona, Liżbona, it-13 ta' Diċembru 2007 13/12/2007 - 27 firma għar-riforma ta’ l-Ewropa It-13 ta’ Diċembru huwa tabilħaqq jum importanti peress li s-27 Stat ta’ l-Unjoni Ewropea jinġabru fil-kapital tal-Portugall biex jiffirmaw it-Trattat ta’ Liżbona. Approvat mill-mexxejja ta’ l-UE fit-18-19 ta’ Ottubru, it-Trattat il-ġdid għandu jgħin lill-Ewropej jegħlbu l-isfidi tas-seklu 21. Wara l-iffirmar, it-Trattat ikun irid jiġi ratifikat mill-Istati Membri. Segwi ċ-ċerimonja b'xandira diretta!
Id-dinjità, il-libertà, l-ugwaljanza, is-solidarjetà u l-ġustizzja - dawn huma l-valuri li ġew iddikkjarati mill-Presidenti tat-tliet istituzzjonijiet ta’ l-UE fit-12 ta’ Diċembru, lejliet l-iffirmar tat-Trattat ta’ Liżbona. B’dan it-Trattat il-ġdid, il-Karta dwar id-Drittijiet Fundamentali tgħaqqad id-drittijiet personali, ċivili, politiċi, ekonomiċi u soċjali kollha f’test waħdieni li jkun jorbot, u li jkollu l-istess stat legali bħat-Trattati.
12/12/2007 - Il-President Barroso: "Ewropa tad-drittijiet, Proklamazzjoni tal-Karta tad-Drittijiet Fundamentali", Firma tal-Karta tad-Drittijiet Fundamentali", Strasbourg, 12 ta' Diċembru 2007 12/12/2007 - Proklamazzjoni solenni tal-Karta tad-Drittijiet Fundamentali
12/12/2007 - Diskors tal-Prim Ministru tal-Portugall u l-President li qed imexxi l-Kunsill Ewropew, José Sócrates, għall-proklamazzjoni tal-Karta tad-drittijiet fundamentali 11/12/2007 - MPs Ewropew u nazzjonali għandhom jiddibattu l-futur ta' l-Ewropa
MPs minn madwar l-Ewropa kollha marru Brussell fit-3 u l-4 ta’ Diċembru sabiex jiddiskutu l-ġejjieni ta’ l-Ewropa u t-Trattat ta’ Liżbona, f’laqgħa konġunta ma’ l-MPs Ewropej. Kif it-Trattat se jilħaq l-aspettattivi ta’ l-Ewropej u s-setgħat miżjuda tal-parlamenti ta’ l-UE kienu tnejn mill-kwistjonijiet ewlenin fl-aġenda. Aktar aħbarijiet
Iċ-ċentru ta’ l-istampa ta’ l-UE
Servizz awdjoviżiv